
ОТ ЕРОЛ МЮМЮН – КМЕТ НА ОБЩИНА КЪРДЖАЛИ

ОТНОСНО: Приемане на отчет за изпълнение на Програмата за управление и разпореждане със земи от общинския поземлен фонд на Община Кърджали за 2025 г.


УВАЖАЕМИ ОБЩИНСКИ СЪВЕТНИЦИ, 
Съгласно чл. 9, ал. 1 от Наредбата за условията и реда за придобиване, управление и разпореждане със земи от общинския поземлен фонд на Община Кърджали, ежегодно по предложение на кмета на общината, общинският съвет приема годишна програма за управление и разпореждане със земи от общинския поземлен фонд.   

Програмата за управление и разпореждане със земи от общинския поземлен фонд на Община Кърджали за 2025 г. е приета с Решение №35 от 21.02.2025 г. на Общински съвет – Кърджали, изменена и допълнена с Решение №61 от 27.03.2025 г., допълнена с Решение №75 от 25.04.2025 г., допълнена с Решение №117 от 20.06.2025 г., допълнена с Решение №147 от 17.07.2025 г., допълнена с Решение №181 от 26.09.2025 г. на общинския съвет.

В Програмата имотите са описани по землища, площ, начин на трайно ползване и категория, а земите за продажба по §4 от ПЗР на ЗСПЗЗ – по землища, кадастрален идентификатор и район, зони и площ. По раздели имотите са посочени за продажба, отдаване под наем или аренда чрез търг, прекратяване на съсобственост чрез продажба на идеални части от имот – общинска собственост, учредяване на възмездно право на ползване без търг или конкурс.
На база на тези предвиждания е изготвена и прогноза за очакваните приходи от управлението и разпореждането с имоти от ОПФ в бюджета на общината за 2025 г. в размер на 850 хил. лв./ 434 598 €, в т. ч. от наем и аренда – 320 хил. лв./ 163 613 € и от разпоредителни сделки – 530 хил. лв./ 270 985 €. 

Общият размер на реализираните приходи от продажба и отдаване под наем и аренда на имоти, включени в Програмата за управление и разпореждане със земи от общинския поземлен фонд на Община Кърджали за  2025 г. възлиза на 852 хил. лв./ 435 621 €, в т. ч. 320 хил. лв./ 163 613 €  – от отдаване под наем и аренда и 532 хил. лв./ 272 007 € – от продажба на имоти по §4 от ПЗР на ЗСПЗЗ.
В зависимост от начина на управление и разпореждане с имотите от ОПФ и начините и сроковете за предоставяне на земеделските земи,  се отчитат както следва:
1. Отдаване под наем на земи от ОПФ за срок от 10 / десет/ стопански години
          
През отчетния период са проведени 24 броя търгове за предоставяне под наем за срок от 10 стопански години на имоти от общинския поземлен фонд за отглеждане на полски култури, люцерна и други многогодишни треви и тревни насаждения. Сключените договори за отдаване под наем на имоти от ОПФ, след проведени публични търгове са 21 броя.

            Към 31.12.2025 г. общият брой на действащите договори за предоставени под наем земеделски земи за срок от 10 стопански години е 158. 
2. Отдаване под аренда на земи от ОПФ

През 2025 г. са проведени 6 бр. търгове за предоставяне под аренда на земеделски земи. Имотите са предоставени под аренда за създаване и отглеждане на трайни насаждения. Сроковете на договорите са определени в зависимост от вида на насажденията, съгласно Наредбата за базисните цени на трайните насаждения, приета с  ПМС №151/1991 г., с гратисен четиригодишен период до настъпване падежа  на първата арендна вноска при предоставяне на имот за създаване на насаждения. 
Към 31.12.2025 г. действащите договори за предоставяне под аренда на земи от ОПФ на Община Кърджали са 86 броя.
3. Учредяване на възмездно право на ползване без търг или конкурс:
През 2025 г. е сключен 1 брой договор за учредяване на  възмездно право на ползване без търг или конкурс за срок от 10 стопански години върху имоти от общинския поземлен фонд на Община Кърджали за устройване на постоянен пчелин.

Към 31.12.2025 г. действащите договори за учредяване на  възмездно право на ползване без търг или конкурс за срок от 10 стопански години върху имоти от общинския поземлен фонд на Община Кърджали за устройване на постоянни пчелини са 13 броя. 
4. Отдаване под наем без търг или конкурс на маломерни имоти от ОПФ за срок от 1 /една/стопанска година 
Във връзка с кандидатстване на земеделските стопани от община Кърджали за подпомагане по Схемата за единно плащане на площ през кампания 2025 г. са обработени всички заявления и изготвени договори за отдаване под наем на маломерни имоти за стопанската 2024/2025 година. Предоставените под наем маломерни имоти за стопанската 2024/2025 г. са 540 броя, а сключените договори са 190 броя.

5. Отдаване под наем на пасища, мери и ливади за срок от 10 стопански години

С Решение № 9 от 24.01.2025 г.  на Общински съвет –  Кърджали е приет годишен план за паша на общински пасища, мери и ливади за календарната 2026 г., списък  за индивидуално и общо ползване  и правилата за ползване на общински пасища, мери и ливади.
В периода 01 март – 10 март 2025 г. са постъпили 38 броя заявления от животновъди за наемане на общински пасища, мери и ливади. През отчетната 2025 г. са разпределени  970 броя имоти – пасища, мери и ливади между 38 броя правоимащи животновъди, които имат регистрирани животновъдни обекти в съответното или съседно землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади.
Процедурата за предоставяне под наем на пасища, мери и ливади за календарната 2026 г. е на етап изповядване на договори. 
Към 31.12.2025 г. общият брой на договорите за предоставяне под наем на пасища, мери и ливади от ОПФ на Община Кърджали е 255 броя.
Общият размер на приходите от предоставяне под наем и аренда на земи от ОПФ на Община Кърджали за 2025 г. е в размер на 320 хил. лв./ 163 613 €, при планирани 320 хил. лв./ 163 613 €. Дължимите към 31.12.2025 г. просрочени вноски от предоставяне под наем и аренда на земи от ОПФ възлизат около 42 хил. лв./ 21 474 €.
6. Разпореждане със земи от общинския поземлен фонд
През отчетната 2025 г. при планирани 530 хил. лв. /270 985 € са реализирани приходи в размер на 532 хил. лв./ 272 007 €  от продажба чрез търг на 29 бр. имоти по §4 от ПЗР на ЗСПЗЗ. 
В изпълнение на Програмата за управление и разпореждане със земи от общинския поземлен фонд на Община Кърджали за 2025 г., при планирани приходи в размер на 850 хил. лв./ 434 598 €, реализираните приходи възлизат на 852 хил. лв./ 435 621 €.  

При планирани разходи,  свързани с управление и разпореждане със земи от общинския поземлен фонд в размер на 25 хил.лв./ 12 782 €, извършените разходи, през отчетната 2025 г. са в размер на 19 хил. лв./ 9 715 € за изготвени пазарни оценки и правни анализи. 
Предлагам след обсъждане на отчета, Общински съвет – Кърджали да приеме следното: 
ПРОЕКТ:

Р Е Ш Е Н И Е:
            На основание чл. 21, ал. 1, т. 24 от ЗМСМА и т. 4 от Решение №35, Протокол №2 от заседание на Общински съвет – Кърджали, проведено на 21.02.2025 г., Общински съвет – Кърджали РЕШИ:

            ПРИЕМА отчета за изпълнение на Програмата за управление и разпореждане със земи от общинския поземлен фонд на Община Кърджали за 2025 г. – Приложение №1 към решението.
КМЕТ НА 

ОБЩИНА КЪРДЖАЛИ: ……….....………...……
                                              /ЕРОЛ МЮМЮН/

Изготвил:

Гл. експерт в отдел ИК: .…………….

                                         /С. Мехмед/

Съгласували:

Директор на дирекция ОСИ: .............................

                                                      /Г. Мустафа/

Началник  отдел  ИК: .…………………

                                          /Й. Топчу/  

Старши юрисконсулт: …........………... 

                                          /Р. Иванов/                                                                               

